בנות גילמור

עונה 1

העונה הראשונה פותחת בהצגתן של הדמויות הראשיות בסדרה- לורליי גילמור (לורן גרהאם) ובתה היחידה רורי גילמור (אלקסיס בלדל), המתגוררות בעיירה קטנה בקונטיקט בשם ״סטארס הולו״. לורליי מתמודדת עם יחסיה המורכבים עם הוריה לצד חיי אהבה בלתי יציבים, בעוד שרורי מתמודדת עם מעבר לב״ס חדש ואהבות ראשונות.
רורי מתקבלת לבית הספר היוקרתי ״צ'ילטון״ ובכדי לממן את לימודיה שם, נאלצת לורליי לבקש מהוריה העשירים והבורגניים, אמילי (קלי בישופ) וריצ'רד (אדוארד הרמן) גילמור, עזרה כספית. אמילי מציעה ללורליי עסקה לפיה היא תממן את לימודיה של נכדתה, רורי, בתנאי שהשתיים יגיעו לארוחת ערב בביתה מידי שישי. לורליי, שיחסיה עם הוריה מורכבים ומסובכים, נאלצת לקבל את העסקה.
במהלך העונה רורי רוקמת מערכת יחסים, לראשונה בחייה, עם בחור חדש בעיירה, דין פורסטר (ג'ארד פדלקי). השניים מנהלים מערכת יחסים אשר מגיעה לנקודת משבר לאחר שרורי אינה מסוגלת להביע במילים את אהבתה כפי שדין מצפה, והוא מחליט להפרד ממנה.
רורי לא מספרת ללורליי מדוע הם נפרדו, והעיירה מפנה את כעסה כלפיי דין, כאשר הם חושבים על הגרוע ביותר. רורי מסרבת להתאבל על הפרידה ומנסה למלא את זמנה בפעילויות שונות שיסיטו את מחשבתה. ערב אחד היא הולכת למסיבה מטעם ״צ'ילטון״, בית הספר היוקרתי בו היא לומדת, שם היא מתנשקת עם תלמיד בשם טריסטן (צ'אד מייקל מאריי). רורי מבולבלת מהנשיקה ומתחילה לבכות. היא שבה לביתה ומתחילה להתאבל על הפרידה מדין. בסוף העונה דין מגיע לבית הספר של רורי כדי לסדר את העניינים ביניהם. רורי מביעה את אהבתה לדין, והשניים חוזרים להיות יחד.
באותו הזמן, לורליי רוקמת מערכת יחסים עם המורה לאנגלית של רורי, מר מקס מדינה (scott cohen). השניים מתמודדים עם המורכבות שבזוגיות מול רורי, שבסופו של דבר מקבלת את אהבתם ושמחה בשמחתם. בהמשך, מקס מביע את רצונו לקדם את הקשר ולורליי נלחצת ומסיימת את מערכת היחסים ביניהם. בהמשך, לורליי מבינה שיש לה רגשות כלפיי מקס, לאחר שרואה את לוק, בעלים של דיינר בשם ״לוק'ס״ בעיירה, עם ארוסתו לשעבר, רייצ'ל.
לורליי מתכוננת לצאת לערב רומנטי עם מקס, כאשר הם נתקלים למריבה. מקס טוען שכדי להפסיק את המריבות עליהם להתחתן. לורליי, המומה, מנסה להתחמק מהסיטואציה. מבולבלת ונסערת מהרעיון היא מגיעה בבוקר למחרת למלון ״העצמאות״ בו היא עובדת ומופתעת לגלות 1000 פרחי חרצית, האהובים עליה, ששלח מקס. לורליי מתחבטת לגביי ההצעה ובסוף מקבלת אותה דרך הטלפון.
בינתיים, לוק, שמנהל את הדיינר בבעלותו ״לוק'ס״, בו נוהגות לאכול בקביעות לורליי ורורי, מקבל הפתעה מן העבר כשארוסתו לשעבר, רייצ'ל מגיעה לעיירה. רייצ'ל, ההרפתקנית והקלילה, התקשתה לקבל את חיי העיירה הקטנה, בזמנו, ולכן עזבה את לוק.
השניים מחדשים את הקשר למרות הספקות הקיימים משני הצדדים. רייצ'ל עוברת לגור עם לוק, בדירתו השוכנת בקומה מעל הדיינר ומתחילה לעבוד שם, גם כן. לורליי מנסה לעודד את לוק לפתח את עתידו עם רייצ'ל, בעוד שרייצ'ל מבחינה בידידות הטובה בין לורליי ללוק, וחושדת שללוק יש רגשות כלפיי לורליי. בסופו של דבר, רייצ'ל מחליטה לעזוב את לוק בשנית, לא לפני שהיא מבקשת מלוק לא לחכות, ולחשוף את רגשותיו כלפי לורליי. דמותה של רייצ'ל לא מופיעה יותר במהלך הסדרה.
לוק מגיע לביתה של לורליי כדי להתוודות, אך מבין שהיא חזרה לזרועותיו של מקס.

עונה 2

הקשר המורכב של אם חד-הורית ובת בין לורליי לרורי מתפתח העונה כשלורליי מקבלת את הצעת הנישואין המפתיעה ממקס, ורורי ממשיכה לשנה שנייה בבית הספר היוקרתי, צ'ילטון, לצד רומן, לא יציב, עם דין. אולם בתחילת העונה לורליי מתקבלת רגליים קרות, מספר ימים לפני החתונה, ובורחת עם רורי לטיול. לאורך העונה לא יוצא לה לסדר את העניינים מול מקס. אולם רורי נאלצת לראיין אותו לעיתון בית הספר, שם הם מלבנים את העניינים.
ארוחות ערב שישי המשותפות עם הוריה של לורליי וסביה של רורי, אמילי וריצ'רד גילמור, נמשכות כחלק מההסכם של לורליי ואמילי ותורמות להידוק הקשר בין רורי לסביה. עם פתיחת העונה ריצ'רד מגלה את חלקו של דין בחייה של רורי. מפוחד על נכדתו ועל העתיד המזהיר שהוא צופה לה, הוא מסרב לקבל את דין ותוקף אותו במספר הזדמנויות, טוען שהוא לא מספיק טוב בשבילה. בנוסף לכך, ישנו נער חדש בעיירה שמשפיע על היחסים בין רורי לדין. הנער הוא האחיין של לוק, ג'ס, והוא מגיע לעיירה אחרי שאימו התייאשה מלחנך אותו. ג'ס מחזר אחרי רורי בעקביות, דבר שגורם ליחסים בין רורי לדין להתערער לאורך העונה.
ג'ס נכשל בלימודים ולוק מבקש את עזרתה של רורי ללמד אותו. באחד הערבים הם יוצאים להפסקת גלידה ובדרך חזרה ג'ס נוהג ברכב של רורי ומתנגש בספסל. התאונה גורמת לרורי להיפצע, לרכב שדין הרכיב בשבילה להיהרס, אולם ג'ס יוצא מהתאונה בלי פגע. רותחת על ג'ס ולוק, לורליי מתחילה לצעוק על לוק, וגורמת לו לגרש את ג'ס מהעיירה. ג'ס יוצר קשר עם רורי והיא לוקחת אוטובוס לניו-יורק. בכך היא מפסידה יום לימודים ואת סיום לימודיה של לורליי. אמילי וריצ'רד גאים בלורליי שהיא סיימה בית ספר לעסקים.
לורליי עדיין עובדת במלון ״העצמאות״ וחולמת על פתיחת מלון משלה. היא וסוקי מנסות לקנות בית למלון שלהן, אולם בעלת הבית לא מוכנה לוותר עליו. החלום שלהם נראה כרחוק עוד יותר כשסוקי מקבלת את הצעת הנישואין מג'קסון ומבזבזת את רוב חסכונותיה על החתונה, במקום לשמור חלק לפתיחת המלון. בינתיים, לורליי ורורי ממשיכות לפקוד בקביעות את הדיינר של לוק, שמבין שלורליי, עבורו, היא הרבה מעבר ללקוחה קבועה. לאורך העונה לורליי עוזרת לו בדיינר, עם ג'ס ועם החינוך שהוא מעביר לו.
בפרק האחרון נראה שלורליי וכריסטופר חוזרים להיות ביחד. אולם הוא מקבל שיחה מחברתו לשעבר, שרי, שמודיעה לו שהיא בהיריון והוא חוזר אליה. ג'ס חוזר לעיירה, מבטיח ללוק שהפעם זה יהיה שונה. הוא מגיע לחתונה של סוקי וג'קסון ומוצא את רורי. רורי מנשקת אותו ומברכת אותו על כך שהוא שב הביתה.

עונה 3

עבור האם והבת, לורליי ורורי, זוהי שנה של שינויים כששתיהן מנסות להבין מה צופן העתיד עבורן.
חלקם צפויים, כמו סיום לימודיה של רורי בבית הספר צ'ילטון, שמביא עמו את ההמתנה המלחיצה למכתבי הקבלה מהאוניברסיטאות השונות, אך רוב השינויים מגיעים ממקומות בלתי צפויים.
העונה מתחילה כשרורי חוזרת מפעילות קיץ בוושינגטון. לאורך הקיץ היא התכתבה עם דין אבל התעלמה מג'ס. היא חוזרת לעיירה ומגלה שג'ס התחיל מערכת יחסים עם אחת הבנות המקומיות. מקנאה וכועסת על ג'ס רורי מתחילה לחשוף את רגשותיה האמיתיים לג'ס, וגורמת לכך שדין ייפרד ממנה בתחרות ריקודים של המקום. רורי מתחילה במערכת יחסים עם ה"ילד הרע״, ג'ס, ולשניים מערכת יחסים לא קלה. רורי שולחת מסרים מבולבלים לדין ולג'ס, וגורמת לשניהם לא לבטוח בה. דין מתחיל לצאת עם חברת ילדות של רורי, ורורי מבולבלת וחשה שהיא רוצה בחזרה את דין. ג'ס נושר מהלימודים והולך למצוא את אביו, שנטש אותו בלידתו, עוזב מאחוריו את רורי שבורה. רורי נואמת את נאום הסיום של צ'ילטון. היא מתקבלת לפרינסטון, הארוורד וייל, אולם בוחרת ללמוד בייל. 
לורליי יוצאת לדייטים לאורך העונה, ולקראת הסוף מנסה להצית מחדש את מערכת היחסים עם מקס, אולם ללא הצלחה. היא סופגת מהלומה כשהמלון האהוב אותו היא מנהלת, עולה בלהבות. לורליי מצליחה להחזיר להוריה את ההלוואה שהיא לקחה מהם בתחילת הסדרה. היא וסוקי קונות את הבית שלימים יהפוך למלון האישי שלהן.
פריס, חברה ללימודים של רורי, מתחילה לצאת בפעם הראשונה ורגישה מאוד לגביי הנושא. לאחר זמן מכובד פריס שוכבת עם החבר שלה, ג'יימי, והיא מבולבלת לגביי ההתרחשות. כמה ימים אחר כך היא מקבלת מכתב דחייה מהארוורד, הודעה ששוברת אותה. ליין, חברת הילדות הטובה של רורי, המתגוררת עמה באותה עיירה, מכירה את האחד. היא מתקבלת ללהקה ויוצרת קשר קרוב עם הגיטריסט שלה. 
סוקי, חברתה הטובה של לורליי מקבלת הפתעה- היא נכנסת להיריון ועומדת להיות אמא. לוק, בהשפעת ג'סי, מתחיל לצאת עם בחורה חדשה, אחרי שנתיים שלא יצא כלל. כריסטופר, אביה של רורי, מתארס לשרי, חברתו, ולשניים נולדת בת בשם ג'יג'י. דין מתארס ללינדסי, והם עומדים להתחתן.

עונה 4

העונה הרביעית נפתחת בעזיבתה של רורי לאוניברסיטת ייל.
על אף כי המרחק הפיזי ביניהן אינו גדול, לורליי ורורי מנסות להסתגל למצב החדש ומשמרות את הקשר בשיחות טלפוניות חטופות ובמפגשים בסופי השבוע.
לורליי עוזבת את עבודתה כמנהלת מלון ״העצמאות״ ופונה למימוש חלומה היישן, הקמת מלון משלה, ביחד עם חברתה הטובה, סוקי. שתיהן נתקלות בקשיים רבים, בין היתר בגלל הריונה של סוקי. 
בינתיים, היא מפתחת מערכת יחסים עם חבר ילדות בעבר, ושותף עסקי של אביה כיום, ג'ייסון, המכונה ״דיגר״. בהתחלה השניים שומרים על היחסים שלהם בסוד מפני ההורים של לורליי. 
רורי מסתגלת לחיים הסטודנטיאליים ומנסה להתקדם אל עבר חלומה להפוך לעיתונאית, לצד שותפתה לחדר המעונות, פאריס, שלא מקלה על ההסתגלות. בחייה הרומנטיים רורי יוצרת קשר מחודש עם דין, שכבר נישא לאישה אחרת, לינדזי. דין מזמין אותה ואת לורליי לחתונה, אולם רורי מסרבת להגיע ברגע האחרון. יום לפני החתונה, לאחר ששתה, הוא מודה בפני לוק שרורי היא האחת שאליה הוא אמור להינשא. בהמשך הוא מודה בפני עצמו והשניים עושים סקס- ההתנסות הראשונה של רורי והתחלתו של רומן. לקראת סוף העונה לוק מבין שלורליי היא הבחורה שאותה הוא אוהב, שאליה הוא פונה בשעת צרה וכשיש לו משהו שמח בחייו. הוא מתחיל לחזר אחריה, מזמין אותה לדייט ותומך בה בהקמת המלון. בסוף העונה הוא מבהיר בפני לורליי את כוונותיו. השניים מתנשקים לראשונה ומתחילים לצאת. לורליי חוזרת הביתה ומוצאת את רורי ודין אחרי שקיימו יחסים. היא מתעמתת עם רורי וטוענת שהיא לא גידלה אותה ככה, שהיא לא אמורה להיות 'האישה האחרת'.
פריס מתקבלת לייל ונהיית השותפה לחדר של רורי. היא מתאהבת באחד הפרופסורים, אשר פלמינג, והם מנהלים רומן. כל זאת מתרחש כשהיא עדיין ביחסים עם ג'יימי הלומד בפרינסטון. רורי מגלה שפרופסור אשר יוצא עם מספר סטודנטיות בנוסף לפריס, ושכל שנה יש לו סטודנטית אחרת איתה הוא יוצא.
ג'ס חוזר לסטארט הולו כדי להחזיר לו את המכונית שלוק גנב ממנו. היא מתחמק מרורי וכשלבסוף הם נפגשים הוא מצהיר בפניה שהוא אוהב אותה ועוזב מיד. מספר חודשים לאחר מכן הוא חוזר לעיירה לאירוע משמח. הוא מגיע למעונות של רורי בייל ומבקש ממנה לברוח איתו ביחד, מפני שהם נועדו להיות ביחד וכעת הוא אדם חדש. רורי מסרבת ומיד לאחר מכן מתחילה את הרומן עם דין.
סוקי יולדת בן לג'קסון, ושמו דיווי. השלושה מתגוררים ביחד באושר. אחותו של לוק חוזרת לחייו ומתחתנת עם בחור בשם טי. ג'יי. השניים מתחתנים בסטרט-הולו וג'ס מוביל אותה בטקס, לבקשת לוק.
ליין עוזבת את בית אימה, לאחר שגברת קים מגלה שליין שיקרה לה מאז שהיא ילדה קטנה. היא מגלה את המחבואים של ליין ברחבי החדר שלה, ורואה עד כמה הבת שלה שונה ממה שהיא חשבה אותה. מאוחר יותר גברת קים מאמצת לביתה תלמידה מתוכנית החלפת סטודנטים. ליין פוגשת בילדה ומקנאה בה על היחס שהיא מקבלת מאימה.
ריצ'רד ואמילי גילמור נפרדים. הפרידה מתרחשת ללא ידיעת הבנות. אמילי עוזבת לאחר שלאורך כל העונה ריצ'רד החל להתעלם מנוכחותה, ממאמציה כלפי החברה שלו, מדאגותיה ומעצם העובדה שהיא פרטנרית בחייו. לורליי המליצה לאמילי לדבר על כך עם ריצ'רד, אך אמילי מתקפלת. בעקבות הפרידה של הוריה, לורליי נפרדת מג'ייסון.

עונה 5

בעונה החמישית לורליי מגלה שלצד האושר שבהגשמת חלומה, להיות הבעלים והמנהלת של בית המלון "השפירית״, ביחד עם חברתה, סוקי, ניצבים גם קשיים רבים.
לאחר ארבע עונות של ספקות ורמזים, מערכת היחסים הידידותית עם לוק דיינס, בעל הדיינר ״לוק'ס״ הולכת ומתהדקת והופכת לרומן. תחילה השניים מנסים להסתיר את מערכת היחסים ביניהם מפני תושבי העיירה, אך מהר מאוד הבשורה מגיעה לאוזניהם.
אביה של רורי, כריסטופר, מופיע מחדש ויוצר מתיחות בין לורליי ללוק. שרי, אשתו של כריסטופר, עוזבת אותו ואת הבת שלהם, ג'יג'י, בשביל עבודה בפריז. שבור ומבולבל הוא יוצר קשר עם לורליי ומבקש את עזרתה. רורי מפחדת לראות את אימה שבורה מחדש, היא מזהירה את אביה שלא יתעסק עם לורליי. בהמשך אביו של כריסטופר נפטר, והשתיים מגיעות לעזרתו מחדש. אולם, אמילי משחקת בכריסטופר וגורמת לו לחשוב שהוא ולורליי נועדו להיות ביחד. באירוע הוא מתפרץ על לוק, כולו שתוי, ומאיים על לוק וצועק שהוא ולורליי נועדו להיות ביחד. לוק מגלה שכריסטופר ולורליי היו בקשר עד עתה, הוא כועס על לורליי והשניים נפרדים זמנית. הפרידה מקשה על לורליי ועל לוק. אמילי מתערבת מחדש והשניים חוזרים זה לזרועות זו. לוק מחליט לקנות בית שבו הוא ולורליי בבוא הזמן, יעברו אליו ויגדלו בו את ילדיהם.
רורי יוצאת לטיול עם אמילי בחו"ל. היא שולחת מכתב לדין, אולם לינדזי קוראת את המכתב וכך מגלה על הרומן ביניהם. דין ולינדזי מסיימים את הנישואים שלהם ומתגרשים. דין משוכנע שהוא ורורי ימשיכו את מערכת היחסים שלהם, אולם אנשי העיירה ואמילי גילמור לא מהססים לומר את דעתם בנושא ולהקשות על המצב. הם מנסים לקבוע דייטים, אך בגלל התחייבויות הם מבטלים אותם שוב ושוב. לבסוף הם מבינים שכל אחד מהם צועד לכיוון אחר בחייו, והם מסיימים את מערכת היחסים ביניהם. דמותו של דין לא מופיעה יותר בסדרה. רורי פוגשת, עוד במהלך יחסיה עם דין, בחור בשם לוגן. בתחילה הוא לא זוכר אותה, אבל עם הזמן ועם הפגישות התכופות ביניהם הוא מראה בה עניין. בהתחלה רורי מוצאת בו בחור עשיר ומפונק, אולם לאחר שהשניים קופצים בנג'י היא מתחילה לחבב אותו. לוגן מבהיר לה שהוא אף פעם לא היה במערכת יחסים רצינית והשניים מתחילים להיות יזיזים. בהמשך רורי מרגישה שהיא רוצה יותר ממערכת היחסים, אבל בגלל לוגן היא לא יכולה. היא מבקשת להפסיק את המערכת, ואילו לוגן מסרב מפחד שלא יהיה איתה יותר. הם מתחילים לצאת קבוע, למורת רוחם של המשפחה של רורי.
בפרק סיום העונה רורי מקבלת ביקורת קשה מאביו של לוגן, אבי העיתונות האמריקאית, שומר לה שאין לה את מה שמתבקש מעיתונאי. היא נעצרת על ידי המשטרה אחרי שהיא ולוגן גונבים יאכטה. היא מפספסת בכוונה את בחינות הגמר של השנה השנייה שלה. רורי אומת ללורליי שהיא עומדת לפרוש לשנה ולקחת לעצמה זמן. לורליי לא מוכנה לקבל את המצב ופונה לעזרת הוריה. אמילי וריצ'רד מבינים לליבה של רורי ונותנים לה לגור בביתם. לורליי מבינה שהבת שלה השתנתה, והיא לא אותה ילדה קטנה, מתוקה ותמימה שגדלה לצידה. היא מציעה ללוק נישואין.
פריס מאבדת את פרופסור אשר, לאחר שהוא נפטר. היא מנס לצאת וליצור קשרים חדשים, ומוצאת עצמה במערכת יחסים, לא מוגדרת, עם עורך עיתון ייל, דויל. מפני שמערכת היחסים ביניהם לא מוגדרת פריס נפגעת. היא מחליטה לעשות מעשה ולהבהיר לדויל שהיא לא מוכנה להיות משהו חוץ מבת זוגו. השניים מתחילים לצאת כבני-זוג.
ליין מתחילה לצאת עם זאק, חבר בלהקה שלה. בסוף העונה הלהקה יוצאת לסיבוב הופעות.

עונה 6

העונה השישית עומדת בסימן המשבר של רורי אשר מחליטה לעזוב את אוניברסיטת ״ייל״ ולעבור בהמשך להתגורר בבית סביה.
רורי ולוגאן רוקמים מערכת יחסים רומנטית שנראית רצינית ומבטיחה, אך מותירה את לורליי בתחושות מעורבות. בהמשך השניים נפרדים, בגלל מסרים כפולים שרורי שולחת. כמו בעבר, חבר לשעבר של רורי חוזר והיא מתחילה להתבלבל. הפעם זה ג'ס שחוזר לחייה. הגעתו מפתיעה את לוגן ומתוך בלבול מהמסרים שרורי שולחת לו הוא מתחיל לגונן על מערכת היחסים שלהם ולקנא. מעשיו מובילים לפרידה בלתי נמנעת, למרות שג'ס כבר יצא מהתמונה. לוגן מקבל את ההפסקה כפרידה, ומתחיל להתראות את אישה אחרת. פגועה ומרגישה שהיא לא מתקדמת בחייה, היחסים בין רורי לסבה וסבתא מתדרדרים. המצב מגיע לידי עזיבה מפתיעה של רורי וניתוק הקשר עם אמילי וריצ'רד.
לורליי מתקשה לקבל את החלטותיה של רורי ונותרת פגועה. הקשר בין השניים מתנתק. לוגן פונה אל לורליי במהלך העונה לעזרה. היא כותבת לרורי מכתב וגורמת לשניים לחזור להיות ביחד. 
רורי מסתבכת עם המשטרה ובית המשפט גוזר עליה לרצות עבודות שירות.
בסופו של דבר, רורי ולורליי משלימות, רורי חוזרת ל״ייל״ ולוקחת את תפקיד העורכת הראשית בעיתון המוסד, ה"ייל דיילי ניוז", במקומה של חברתה, פאריס. בהמשך רורי מגלה שהוא שכב עם מספר נשים בזמן ההפסקה שלהם, והיא רוצה להכאיב לו באותה מידה. אבל היא מגלה מהר מאוד שהיא אוהבת אותו, ולא מסוגלת לפגוע בו. היא עדיין מתנהגת כלפיו בקרירות, לא מצליחה לסלוח לו לחלוטין. כאשר הוא נפצע במהלך פעלול רורי מגיעה לטפל בו. בסוף העונה לוגן נשלח על ידי אביו ללונדון כדי לטפל בעסק המשפחתי. אביו מרגיש שהוא חייב לטפל בעסק המשפחתי, למען ביטחונו האישי של לוגן, כדי שלא יפגע בעצמו בעוד פעלול מסוכן.
ההורים של פריס מפסיקים להזרים לה כסף. היא מתחילה לעבוד לראשונה. פריס ממשיכה במערכת היחסים שלה עם דויל והם עוברים לגור ביחד. היא נבחרת להיות עורכת עיתון 'ייל'. בגלל לחץ שהיא מפעילה על העובדים היא מודחת מתפקידה ורורי מקבלת את מקומה. פריס פגועה ומעיפה את רורי מהדירה המשותפת. רורי עוברת לגור עם לוגן.
היחסים בין לורליי ללוק, שכעת מאורסים, עולים על שרטון כשלפתע לוק מגלה כי הוא אב לילדה בת 12, מחברתו לשעבר. לבתו קוראים אפריל, היא חכמה מאוד וסקרנית. לוק מסתיר את התגלית מלורליי במשך חודשיים. כשהיא מגלה את הילדה, בדיינר, היא פגועה אבל מחליטה לדחות את החתונה לאחר שיחה עם לוק. לורליי מצפה לפגוש את אפריל וליצור איתה קשר, אולם לוק מחליט שכדאי שהיא תתפוס מרחק ותיתן לו להסתגל לאפריל. לורליי עצובה ומרגישה שלוק מרחיק אותה ממנו, וכך גם החתונה שלהם מתרחקת מהם ונעלמת. בחתונה של ליין היא מתחרפנת מול כל העיירה. בסופו של דבר היא נפגשת עם אפריל ביום הולדתה ועורכת לה חגיגה נהדרת. אולם, אמא של אפריל מתנגדת שלורליי תכנס לחייה של אפריל, ושוב היא מורחקת ממנה. לורליי מתחילה להתרחק מלוק ולדחות מפגשים עמו. בסוף העונה היא מדברת עם יועצת שאומרת לה שיש לה שתי אפשרויות: להמשיך לחכות ללוק או לבקשר ממנו להתחתן. לורליי מחליטה שהיא רוצה לברוח עם לוק ולהתחתן. אמנם, היא מציבה בפניו אוליטימטום שזה עכשיו או אף -פעם. לוק מבקש ממנה זמן נוסף, לורליי הפגועה מתנחמת בזרועותיו של כריסטופר. בפרק סיום העונה נראה שהיא לא מרוצה מההחלטה שלה.
ג'ס מגיע לעיירה. הוא מביא לרורי ספר שהוא כתב ויצא לאור. ג'ס כועס על רורי שהיא השתנתה והוא לא מכיר אותה יותר: נפגשת עם אנשים מהחברה הגבוהה, פורשת מ'ייל', גרה אצל סבא וסבתא שלה, מוותרת על החלומות שלה. רורי מבינה שכל הפעולות הללו לא יובילו אותה לשום דבר. מספר חודשים אחר כך, לוק מבקר את ג'ס בפילדלפיה. ג'ס פתח חנות ספרים ובערבים מתקיימים שם ערבי קריאה ושירה של סופרים מקומיים. רורי מבקרת את ג'ס בזמן שהיא בזוגיות עם לוגן והם מתנשקים. דמותו של ג'ס לא מופיעה יותר בסדרה.
ליין והלהקה חוזרים מסיבוב הופעות. הם השיגו מספיק כסף כדי לקנות ציוד הקלטות. זאק מתחיל לקנא בבנים שבלהקה ובקשר הקרוב שיש להם עם ליין. בזמן הופעה מול חברת הקלטות הוא מתחרפן וגורם לפירוק הלהקה. מספר חודשים אחר כך הוא מגלה שהוא מצטער על מעשיו והוא מחזיר את הלהקה ומציע לליין נישואין. כדי שגברת קים תסכים שהם יתחתנו הוא מוכיח לה שהוא כוכב אמיתי, וכותב להיט ללהקה. השניים מתחתנים בחתונה בודהיסטית וגם בחתונה נוצרית.

עונה 7

בתחילת העונה, כמה ימים לאחר הפרידה, רכב נכנס בדיינר, ולוק יוצא מהמקום ללא פגע. הוא מבין עד כמה לורליי חשובה לו והוא מגיע לביתה של לורליי ואומר שהוא מתחרט ושהוא בוחר לברוח איתה ולהתחתן. אך לורליי מספרת לו שהיא בגדה בו עם כריסטופר ושנכון לרגע זה הם נחשבים כזוג. לוק שומע את הבשורה, נוסע לכריסטופר ומכה אותו. לורליי וכריסטופר מנהלים מערכת יחסים מוצלחת. לורליי מתקרבת לג'יג'י, בניגוד ליחסים שהיו לה עם אפריל. כריסטופר מציע ללורליי נישואים בפריז והיא מסכימה. היא וכריסטופר מתחתנים בצרפת. כריסטופר רואה את לורליי מחזיקה את התינוקת של ליז, בזמן שלוק היה איתה בטיול. מתוך דחף של קנאה הוא מציע ללורליי שהם יביאו ילד נוסף לעולם. לורליי מסרבת להצעה וכריסטופר נפגע. הוא נתקל בלילה בלוק והשניים מתחילים ללכת מכות. לאחר שכריסטופר מוצא מכתב אופי שלורליי כותבת על לוק למען מאבקו המשפטי, הוא מחליט לעזוב אותה משום שמרגיש שיש לה עדיין רגשות עזים כלפי לוק והוא לא מעוניין להיות בעדיפות שנייה. לורליי רוצה שהם יעבדו על מערכת היחסים ביניהם, אבל כריסטופר לא מוכן לנסות. הוא עוזב את לורליי ואת הבית. לורליי ולוק מתחילים להיפגש בעיירה, ולבסוף מתנצלים על התנהגותם אחד לשנייה. לוק עורך מסיבת פרידה לרורי בפרק האחרון. לורליי מתרגשת מהמחווה והשניים שבים זה לזו.
אפריל מגיעה לביקורים תכופים יותר ויותר אצל לוק. אנה צריכה לטפל באמא שלה שמתגוררת בניו-מקסיקו, ולכן אפריל עוברת לגור אצל לוק למשך זמן קצר. אנה מבינה שהיא לא יכולה להשאיר את אמא שלה לבד והיא מחליטה לקחת את אפריל איתה לניו מקסיקו. לוק לא מוכן לקבל את ההחלטה של אנה והוא מתחיל לנהל מאבק משמורת מול אנה. הוא מבקש מלורליי שתכתוב לו 'מכתב אופי', מכתב אשר עוזר לו מאוד במשפט. הוא זוכה במשמורת חלקית על אפריל. הוא מתקרב לאחותו וגיסו לאחר לידת אחייניתו דולה.
ריצ'רד מתחיל ללמד כמרצה בייל, ולוקה בהתקף לב במהלך אחת ההרצאות בהן רורי נוכחת. הדאגה לריצ'רד מובילה את כולם לבית- החולים, לורליי ואמילי מתקרבות לאחר האירוע. ריצ'רד לוקח הפסקה ואמילי לוקחת את המושכות על העסקים שלו ועל הכסף שלהם. בגלל מחסור בידע בתוכנות ובעסקים, היא פונה ללורליי לעזרה, אשר מלמדת את אמילי מא' ועד ת'.
רורי מבלה את הקיץ בסטארט הולו. היא ולוגן ממשיכים במערכת היחסים שלהם, אך מרחוק. לוגן מראה נאמנות לרורי ומערכת היחסים ביניהם נשארת יציבה. רורי מתחילה את השנה האחרונה שלה באוניברסיטת 'ייל', וממשיכה את תפקידה כעורכת העיתון. בסוף העונה לוגן מבקש מלורליי את הסכמתה להינשא לרורי. הוא מציע לרורי להתחתן איתו והיא מציעה לו לחשוב על ההצעה מחדש. הוא מופיע בטקס הסיום שלה מ'ייל' ומציע לה נישואים מחדש. רורי מסרבת. לטענתה היא רוצה עתיד פתוח ונישואים לא יאפשרו לה את זה. היא מבקשת מלוגן לחכות מספר שנים, ושבינתיים הם יישארו זוג. לוגן מסרב לבקשתה. הם נפרדים ולוגן לא מופיע בפרק האחרון. רורי עוזבת את סטארס הולו לטובת עבודה בתור עיתונאית בעיתון אינטרנטי.
ליין וזאק חוזרים מירח דבש במקסיקו. ליין נכנסת להיריון עם תאומים. לשניים נולדים שני בנים: קוואן וסטיב.
פריס ממשיכה במערכת יחסים עם דויל. הם ממשיכים לגור ביחד ולאתגר אחד את השנייה. פריס מתקבלת לשש אוניברסיטאות ברחבי ארצות הברית למקצועות עריכת דין, רפואה וכדומה. מבולבלת ומרוגשת היא מחליטה להיפרד מדויל. דויל מוכיח לה שלא משנה לאן היא תחליט ללכת הוא ילך אחריה, והשניים חוזרים להיות ביחד.

עונה 8

בשל נסיעותיה של רורי גילמור (אלקסיס בלדל) ככתבת ועיתונאית עצמאית היא עוזבת את דירתה בניו יורק ועוברת לגור אצל חבריה ובני משפחתה, בלונדון ובסטארס הולו. בלונדון רורי שוהה אצל לוגן הטנסברגר (מאט זוקרי), בזמן שהיא עובדת על ספרה עם נעמי שרופשייר (אלכס קינגסטון) האקסטצנטרית. בזמן שרורי נמצאת בלונדון ושוהה אצל לוגן הם נמצאים במערכת יחסים נטולת מחויבויות, כמו כן לוגן מאורס ולרורי בן זוג בשם פול. לאחר זמן, נעמי מפטרת את רורי וארוסתו של לוגן עוברת לגור איתו. רורי מרגישה אבודה, גם בגלל לוגן וגם בגלל קריירתה ככתבת. היא נפגשת עם ג'ס מריאנו (מיילו ונטימיליה), אשר מעודד אותה לכתוב ספר על מערכת היחסים בינה לבין אמה לורליי גילמור (לורן גרהאם).
אמילי גילמור (קלי בישופ) מתאבלת על מותו של בעלה ריצ'רד גילמור (אדוארד הרמן) וגורמת לבתה ללכת איתה לטיפול זוגי בדרך ערמומית. בעקבות מות אביה לורליי מרגישה אבודה ומבולבלת בנוגע לקריירתה בפונדק, בשותפיה לטווח הארוך ובמערכת היחסים שלה עם לוק דיינס (סקוט פטרסון), (בן זוגה במשך תשע השנים האחרונות), למרות מערכת היחסים הארוכה והיציבה לוק ולורלי לא דנו בנוגע לחתונה וילדים משותפים. לאחר ריב עם רורי בנוגע לרעיון הספר, לורליי מחליטה באופן ספונטני לנסוע לטייל בשביל הרכס הפסיפי בצורה "פרועה".
בסופו של דבר, אמילי מקבלת את מות בעלה ומוכרת את ביתם, פורשת מאגודת "בנות המהפכה האמריקאית" ועוברת לננטקט באופן עצמאי לראשונה בחייה. למרות שלא באמת טפסה בהרים, לורליי חוזרת מטיולה, פותרת את דבריה עם אמילי ורורי ומציעה ללוק נישואים. רורי מבקרת את אביה, כריסטופר היידן (דייוויד שטוקליף) כדי להודיע על החתונה של אמה. היא שואלת אותו איך נתן ללורלי לטפל בה כאם חד הורית, אך לבסוף הסכימו שזה קרה לטובה. לוק ולורליי מתחתנים בביתן הקיץ.
בסצנת הסיום רורי מגלה לאמה שהיא בהריון.